Haai-waarskuwing na walvis by Buffelsbaai uitspoelDie karkas van die walvis kort voor dit by Buffelsbaai uitgespoel het. Foto: Graeme Harding/NSRI ŉ Woordvoerder van die Nasionale Seereddingsinstituut (NSRI), Craig Lambinon, sê vrywilligers is Woensdagmiddag van die karkas wat toe sowat vyf seemyl suid van Knysna gedryf het. Lambinon sê die karkas het sowat 16:50 gistermiddag by Buffelsbaai rondgedryf en daar is gepoog om die karkas terug die see in te trek. Hy sê toe die nodige bote op die toneel kom het die karkas klaar uitgespoel. Lambinon sê die departement van omgewingsake is in kennis gestel. Die Knysna munisiplaiteit het intussen gevra dat mense nie by Buffelsbaai swem nie aangesien daar verskeie haaie in die area opgemerk is. Intussen is die lyk van ŉ man in die Simonstad-hawe gevind. Die 79-jarige man het glo in een van die seiljagte in die hawe gewoon. Hy het glo in die water geval en in toue verstrengel geraak. Die polisie ondersoek die saak.